Katharina Focke

Elsbeth Charlotte Katharina Focke opprinnelig Friedlaender, (1922–2016) var en tysk politiker (SPD). Hun var fra 1972 til  1976 Tysklands minister for ungdom, familie og helse, i Willy Brandts andre og Helmut Schmidts første regjering.

Hun ble født 8. oktober 1922 i Bonn som datter av publisisten Ernst Friedlaender, redaktør av Die Zeit. Hennes mor Franziska Friedlaender (opprinnelig Schulz) var i likhet med begge bestefedrene, lege. Familien bodde fra 1931 til 1934 i Sveits, og deretter i Liechtenstein. I 1946 dro familien tilbake til Tyskland og Hamburg.  Hun studerte nasjonaløkonomi, tysk, engelsk, historie og samfunnsfag. Hun ble dr. philos i 1954.

Focke var medlem av Forbundsdagen fra 1969 til 1980. Fra 1969 til 1970 var hun parlamentarisk statssekretær ved forbundskanslerens kontor.  Hun var medlem av Europaparlamentet fra 1979 til 1989.

Referanser 

Tyske familieministre
Tyske helseministre
Medlemmer av Forbundsdagen
Medlemmer av Europaparlamentet